דייוויד רובינסון

דייוויד מוריס רובינסון (באנגלית: David Maurice Robinson; נולד ב-6 באוגוסט 1965) הוא כדורסלן עבר אמריקאי, ששיחק במשך כל הקריירה שלו בעמדת הסנטר בקבוצת סן אנטוניו ספרס. רובינסון נחשב לאחד מהשחקנים הטובים בתולדות סן אנטוניו, ולאחד מגדולי כדורסלני ה-NBA בשנות ה-90. לקראת סיום הקריירה שלו, כאשר שיתף פעולה עם טים דאנקן, הוא זכה עם סן אנטוניו בשתי אליפויות (1999 ו-2003). כמו כן, רובינסון השתתף בשלוש אולימפיאדות ובאליפות עולם אחת עם נבחרת ארצות הברית. בעקבות שירותו בצי האמריקני רובינסון נודע בכינוי "האדמירל".

ביוגרפיה
דייוויד רובינסון נולד בקי וסט שבפלורידה לאמברוסה ולפרדה רובינסון, והיה בנם השני. משפחתו עברה מקומות מגורים פעמים רבות כאשר אביו שירת בצי האמריקני, אך לאחר שאביו פרש מהצי, היא התיישבה בווירג'יניה. כתלמיד בבית הספר ניסה רובינסון, שהיה גבוה מאוד כבר כנער, את יכולתו במשחק הכדורסל, אך לבסוף עזב את המשחק. הוא נעשה לבוגר בית הספר התיכון אוסבורן פארק במנאסאס שבווירג'ינה, קצת ליד וושינגטון די. סי., שם עבד אביו כמהנדס לאחר פרישתו מהצבא.

עד לשנתו האחרונה בתיכון, רובינסון לא שיחק כלל כדורסל בצורה מאורגנת. גם כשצורף לנבחרת הכדורסל של בית הספר שלו על ידי מאמן הקבוצה, והגיע במדי הקבוצה למספר הישגים אישיים, לא משך את התעניינותם של מאמני קבוצות בליגת המכללות האמריקאית. כדורסל לא היה כלל תחום ההתעניינות העיקרי שלו באותו זמן, ולאחר שהתקבל לאקדמיה הימית של ארצות הברית, הוא בחר בלימודי מתמטיקה.

במקביל ללימודיו באקדמיה הימית שירת רובינסון בצי האמריקני. עם הזמן הוא החל לפתח יותר ויותר את משיכתו לתחום הכדורסל, ושיחק בנבחרת המכללה לאורך כל ארבע שנותיו בה. רובינסון הצטיין במיוחד ככדורסלן במסגרת האקדמיה - בשתי עונותיו האחרונות בה הוא נכלל בחמישיית ה"אול-אמריקן", שהיא נבחרת המצטיינים של ליגת המכללות, וזכה ב-1987 בשלושה פרסים של כדורסלן השנה במכללות: פרס נייסמית', פרס ג'ון אר. וודן וכן הפרס מטעם התאחדות עיתונאי הכדורסל האמריקאית.

לאחר שנעשה לבוגר האקדמיה הימית של ארצות הברית הציע רובינסון את מועמדו לדראפט ה-NBA ב-1987, ונבחר במקום הראשון על ידי קבוצת סן אנטוניו ספרס. אף על פי כן, הוא לא יכול היה לעבור לשחק מיידית בסן אנטוניו, מאחר שנותרו שנתיים עד לסיום שירותו הצבאי בצי האמריקני. שירותו בצי הקנה לו את הכינוי "האדמירל", שבו נודע לאורך כל הקריירה המקצועית שלו.

קריירה ב-NBA
על אף שלרובינסון הייתה אפשרות לבחור שלא לחתום על חוזה בסן אנטוניו ולהפוך לשחקן חופשי בליגת ה-NBA עד לסיום שירותו הצבאי, החליט רובינסון לבסוף לחתום בסן אנטוניו, והצטרף לקבוצה ב-1989.

בעונת הבכורה שלו ב-NBA, , הפגין רובינסון יכולת מרשימה במיוחד, והוביל את סן אנטוניו למאזן של 56 ניצחונות ו-26 הפסדים במהלך העונה הסדירה. בכך סייע לקבוצה לשבור את שיא השיפור הגדול ביותר של קבוצה מסוימת במאזן העונתי לעומת העונה הקודמת, לאחר שבעונת  סיימה הקבוצה עם מאזן של 21–61. סן אנטוניו העפילה למשחקי הפלייאוף ואף הגיעה לסדרת חצי גמר המערב, שם הפסידה בשבעה משחקים לפורטלנד טרייל בלייזרס. בעקבות הצלחתו, זכה רובינסון בתואר רוקי השנה ב-NBA.

לאחר מכן הוביל רובינסון את סן אנטוניו להעפלה לפלייאוף במשך שבע עונות רצופות, אך מעולם לא עבר עמה את סדרת גמר המערב. באותן שנים הוא השתתף בקביעות במשחק האולסטאר של הליגה, וכן זכה בפרס שחקן ההגנה של העונה ב-1992. רובינסון אף היה חבר בסגל נבחרת ארצות הברית, שכונתה "דרים טים", לאולימפיאדת ברצלונה ב-1992. הוא היה שותף להצלחתה ולזכייתה של הנבחרת במדליית הזהב.

בעונת  גבר רובינסון על שאקיל אוניל וזכה בתואר מלך הסלים של ה-NBA, לאחר שקלע 29.8 נקודות בממוצע למשחק. במשחק נגד לוס אנג'לס קליפרס באותה עונה הוא קלע 71 נקודות, ובכך שבר את שיא הנקודות של שחקן בודד במשחק בתולדות סן אנטוניו (השיא הקודם היה שייך לג'ורג' גרווין ועמד על 63). רובינסון אף זכה בתואר ה-MVP של העונה הסדירה ב-NBA בעונת , ובאוקטובר 1996 נבחר לאחד מ-50 השחקנים הגדולים בהיסטוריית הליגה.

על אף הישגיו האישיים הרבים בקריירה, בשנות השיא שלו (בין 1991 ל-1996) רובינסון לא הצליח לזכות באף אליפות NBA. הקבוצות שעל ידן הודחה סן אנטוניו פעם אחר פעם במשחקי הפלייאוף היו גולדן סטייט ווריורס, פיניקס סאנס, יוטה ג'אז ויוסטון רוקטס. ב-1995, עונה בה זכה בתואר ה-MVP, הצליח רובינסון להגיע עם קבוצתו עד לסדרת גמר המערב מול יוסטון. סדרה זו הייתה מרגשת במיוחד, שכן רובינסון התמודד מול האקים אולאג'ואן, שיחד איתו נחשב לאחד משני הסנטרים הטובים בליגה. סן אנטוניו הפסידה באותה סדרה לאחר שישה משחקים.

לפני תחילת עונת  נפצע רובינסון בצורה רצינית, כשנפגע בגבו במהלך אימוני ההכנה שלפני העונה. רובינסון הצליח לשוב לשחק, אך שישה משחקים לאחר מכן סבל מפציעה חמורה אף יותר, כאשר שבר את רגלו במפגש עם מיאמי היט. פציעה זו גרמה לו להיעדר עד לסיום אותה עונה. כתוצאה מחסרונו של רובינסון ושל מספר שחקני מפתח נוספים בקבוצה, סן אנטוניו סיימה באותה עונה עם מאזן חלש של 20–62. אף על פי כן, מאורעות אלו השפיעו לבסוף לטובה על הקבוצה - היא קיבלה את הזכות על בחירת הדראפט הראשונה ב-1997, ובחרה בו את כוכב המכללות דאז, הפאוור פורוורד טים דאנקן.

במהלך השנים הבאות, רובינסון ודאנקן שיתפו פעולה בצורה מוצלחת בקו הקדמי של סן אנטוניו, והשילוב ביניהם כונה "מגדלי התאומים", בשל גובהם הרב של שני השחקנים והיכולת ההגנתית הטובה שלהם. לפני עונת  אירעה שביתת שחקנים גדולה ב-NBA לאחר שנוצר סכסוך בין ארגון השחקנים לבין הנהלת הליגה. העונה נפתחה לבסוף רק בפברואר 1999, ונמשכה 50 משחקים בלבד. רובינסון סייע לסן אנטוניו לסיים עם המאזן הטוב ביותר בעונה הסדירה (13–37), ולעבור במשחקי הפלייאוף את מינסוטה טימברוולבס, לוס אנג'לס לייקרס ופורטלנד. בסדרת הגמר של ה-NBA, מול ניו יורק ניקס, היו רובינסון ודאנקן יעילים במיוחד עבור קבוצתם, שניצחה בחמישה משחקים וזכתה באליפות. בכך השיג רובינסון את האליפות הראשונה בקריירה שלו.

ב-2001 זכה רובינסון בפרס הספורטיביות של ה-NBA. במהלך עונת , הודיע רובינסון כי עונה זו תהיה האחרונה בקריירה שלו. הוא סיים את אותה עונה עם זכייה באליפות שנייה בקריירה, לאחר שסייע לסן אנטוניו לנצח בשישה משחקים את ניו ג'רזי נטס בסדרת הגמר. במשחק השישי והאחרון בסדרה קלע רובינסון 13 נקודות והוריד 17 ריבאונדים. לאור הקריירה הגדולה שלו והזכייה באליפות באותה עונה, קיבל רובינסון בסוף 2003 את פרס "ספורטאי השנה של ספורטס אילוסטרייטד", במשותף עם טים דאנקן.

לאורך קריירת ה-NBA שלו העמיד רובינסון ממוצעים סטטיסטיים של 21.1 נקודות, 10.7 ריבאונדים, 3 חסימות ו-2.5 אסיסטים למשחק. בנוסף, הוא אחד ממספר מצומצם של שחקנים שקלעו בקריירה שלהם למעלה מ-20,000 נקודות במסגרת ה-NBA. הוא גם אחד מארבעה שחקנים בלבד שהשיגו "קוואדרופל-דאבל" (34 נקודות, 10 ריבאונדים, 10 אסיסטים ו-10 חסימות במשחק נגד דטרויט פיסטונס בפברואר 1994), ואחד מעשרה שחקנים שקלעו 70 נקודות ומעלה במשחק NBA. רק אלג'ין ביילור, וילט צ'מברלין, דייוויד תומפסון, דווין בוקר, דונובן מיטשל, קובי בראיינט, לוקה דונצ'יץ', דמיאן לילארד וג'ואל אמביד הגיעו להישג זה חוץ ממנו.

תארים והישגים
להלן התארים האישיים בהם זכה רובינסון במהלך קריירת ה-NBA שלו:
 MVP של העונה הסדירה: 1995
 שחקן ההגנה של העונה: 1992
 חמישיית העונה:
 החמישייה הראשונה: 1991, 1992, 1995, 1996
 החמישייה השנייה: 1994, 1998
 החמישייה השלישית: 1990, 1993, 1994, 1998
 חמישיית ההגנה של העונה:
 החמישייה הראשונה: 1991, 1992, 1995, 1996
 החמישייה השנייה: 1990, 1993, 1994, 1998
 השתתפות במשחק האולסטאר של ה-NBA: 1990 - 1996, 1998, 2000, 2001
 רוקי השנה: 1990
 חמישיית הרוקיז של העונה: 1990

רובינסון הוא היחיד בהיסטוריה שזכה לאורך הקריירה בכל התארים: מלך הסלים, מלך הריבאונדים, מלך החסימות, רוקי השנה, שחקן ההגנה של העונה וה-MVP של העונה. הוא נבחר ב-1996 לאחד מ-50 השחקנים הגדולים בתולדות ה-NBA, ובספטמבר 2009, הונצח בהיכל התהילה של הכדורסל כאות הוקרה על הישגיו.

בנוסף לתאריו האישיים, זכה רובינסון בתארים הבאים במדי נבחרת ארצות הברית:
 מדליית זהב במשחקים האולימפיים: ברצלונה 1992, אטלנטה 1996
 מדליית ארד במשחקים האולימפיים: סיאול 1988
 אליפות העולם בכדורסל: 1986

סטטיסטיקות קריירה
+ מקרא = הוביל את ה-NBA בעונה זו = זכה באליפות ה-NBA בעונה זו מודגש = שיא קריירה

בעונה הסדירה ב-NBA
 עונה קבוצה משחקים חמישייה דקות אחוזים מהשדה אחוזים ל-3 אחוזים מהקו ריבאונדים אסיסטים חטיפות חסימות נקודות  סן אנטוניו 82  81  36.6  0.531  0.000  0.732  12.0  2.0  1.7  3.9  24.3  סן אנטוניו 82  81  37.7  0.552  0.143  0.762 13.0  2.5  1.5  3.9  25.6  סן אנטוניו 68  68  37.7  0.551  0.125  0.701  12.2  2.7  2.3 4.5  23.2  סן אנטוניו 82  82  39.2  0.501  0.176  0.732  11.7  3.7  1.5  3.2  23.4  סן אנטוניו 80  80  40.5  0.507  0.345  0.749  10.7  4.8  1.7  3.3 29.8  סן אנטוניו 81  81  38.0  0.530  0.300  0.774  10.8  2.9  1.7  3.2  27.6  סן אנטוניו 82  82  36.8  0.516  0.333  0.761  12.2  3.0  1.4  3.3  25.0  סן אנטוניו 6  6  24.5  0.500  0.000  0.654  8.5  1.3  1.0  1.0  17.7  סן אנטוניו 73  73  33.7  0.511  0.250  0.735  10.6  2.7  0.9  2.6  21.6 סן אנטוניו 49  49  31.7  0.509  0.000  0.658  10.0  2.1  1.4  2.4  15.8  סן אנטוניו 80  80  32.0  0.512  0.000  0.726  9.6  1.8  1.2  2.3  17.8  סן אנטוניו 80  80  29.6  0.486  0.000  0.747  8.6  1.5  1.0  2.5  14.4  סן אנטוניו 78  78  29.5  0.507  0.000  0.681  8.3  1.2  1.1  1.8  12.2 סן אנטוניו 64  64  26.2  0.469  0.000  0.710  7.9  1.0  0.8  1.7  8.5  987  985  34.7  0.518  0.250  0.736  10.6  2.5  1.4  3.0  21.1  10  3  18.4  0.588  0.000  0.695  6.2  0.8  1.3  1.3  14.1

בפלייאוף ה-NBA
 עונה קבוצה משחקים חמישייה דקות אחוזים מהשדה אחוזים ל-3 אחוזים מהקו ריבאונדים אסיסטים חטיפות חסימות נקודות  סן אנטוניו 10  10  37.5  0.533  0.000  0.677  12.0  2.3  1.1  4.0  24.3  סן אנטוניו 4  4  41.5  0.686  0.000  0.868  13.5  2.0  1.5  3.8  25.8  סן אנטוניו 10  10  42.1  0.465  0.000  0.664  12.6  4.0  1.0  3.6  23.1  סן אנטוניו 4  4  36.5  0.411  0.000  0.741  10.0  3.5  0.8  2.5  20.0  סן אנטוניו 15  15  41.5  0.446  0.200  0.812  12.1  3.1  1.5  2.6  25.3  סן אנטוניו 10  10  35.3  0.516  0.000  0.667  10.1  2.4  1.5  2.5  23.6  סן אנטוניו 9  9  39.2  0.425  0.000  0.635  14.1  2.6  1.2  3.3  19.4 סן אנטוניו 17  17  35.3  0.483  0.000  0.722  9.9  2.5  1.6  2.4  15.6  סן אנטוניו 4  4  38.8  0.373  0.000  0.762  13.8  2.5  1.8  3.0  23.5  סן אנטוניו 13  13  31.5  0.472  0.000  0.695  11.8  1.7  1.3  2.4  16.6  סן אנטוניו 4  4  20.3  0.474  0.000  0.000  5.8  1.3  0.8  0.8  4.5 סן אנטוניו 23  23  23.4  0.542  0.000  0.667  6.6  0.9  0.8  1.3  7.8  123  123  34.3  0.479  0.100  0.708  10.6  2.3  1.2  2.5  18.1

קישורים חיצוניים

 דף השחקן באתר ה-NBA
 ביוגרפיה של דייוויד רובינסון באתר היסטוריית ה-NBA
 סטטיסטיקות קריירה באתר Basketball-Reference


קטגוריה:אמריקאים ילידי פלורידה
קטגוריה:כדורסלני נבחרת ארצות הברית
קטגוריה:כדורסלנים באולימפיאדת אטלנטה (1996)
קטגוריה:כדורסלנים באולימפיאדת סיאול (1988)
קטגוריה:כדורסלנים באולימפיאדת ברצלונה (1992)
קטגוריה:כדורסלני סן אנטוניו ספרס
קטגוריה:זוכי פרס ה-MVP של העונה הסדירה ב-NBA
קטגוריה:משתתפי משחק האולסטאר של ה-NBA
קטגוריה:היכל התהילה של הכדורסל: כדורסלנים
קטגוריה:מלכי הסלים של ה-NBA
קטגוריה:זוכי פרס שחקן ההגנה של העונה ב-NBA
קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:כדורסלנים ב-NBA שגופייתם הופרשה
קטגוריה:חברי היכל התהילה של פיב"א
קטגוריה:אלופים אולימפיים אמריקאים: כדורסל
קטגוריה:בחירות דראפט של סן אנטוניו ספרס
קטגוריה:זוכי מדליית ארד אולימפית אמריקאים: כדורסל
קטגוריה:פלורידה: כדורסלנים
קטגוריה:בוגרי האקדמיה הימית של ארצות הברית
קטגוריה:כדורסלני אוניברסיטאות ומכללות בארצות הברית
קטגוריה:אמריקאים שנולדו ב-1965